cyanic-selkie/wikianc huggingface dataset:
Էդմունդ Դյուլակ
Էդմունդ Դյուլակ (Edmund Dulac, ), 20-րդ դարի սկզբի ֆրանսիացի և անգլիացի մեծագույն նկարիչ-պատկերազարդողներից մեկը, փոստային գրաֆիկայի ոլորտի փորձարար։ Վիկտորիանական հեքիաթային գեղանկարչության ներկայացուցիչ։
Կենսագրություն
Էդմունդ Դյուլակը ծնվել է 1882 թվականին, թուլուզյան բուրժուայի ընտանիքում, որը խորթ չէր արվեստին։ Նրա հայրը մասնագիտությամբ մադահագործ էր, զբաղվում էր հին նկարների վերականգնմամբ, իսկ նրա քեռին հետաքրքրված էր արևելյան արվեստի ստեղծագործություններով` ճապոնական փորագրությամբ, պարսկական և հնդկական մանրանկարչությամբ։ Էդմունդը սկսել է նկարել շատ վաղ տարիքից։ Նրա դպրոցական տարիներն անցել են Թուլուզի ոչ մեծ լիցեյներից մեկում։ 1899 թվականին ստանալով բակալավրի աստիճան` Դյուլակն ընդունվել է Թուլուզի համալսարանի իրավաբանության ֆակուլտետ։ Միաժամանակ նա դասախոսությունների էր հաճախում Թուլուզի գեղեցիկ արվեստների ակադեմիայում, որտեղ ստացել է մեծաթիվ մրցանակներ 1990 թվականի ընթացքում։ Այս հաջողությունը նրան ստիպել է թողնել համալսարանը և ամբողջությամբ նվիրել իրեն ակադեմիայի ուսմանը, որն այդ ժամանակ ղեկավարում էր Ժան Պոլ Լորանը։ Ավարտելով ակադեմիան` Էդմունդ Դյուլակը աշխատել է ծրագրերի նկարարազարդման և այդպիսի տպագիր հրատարակչություններում, ինչպիսիք են L’Effort, Le Télégramme և L'Âme latine հրատարակչությունները։ Մի քանի տարի ուսումը Փարիզում շարունակելուց հետո նա 1905 թվականին տեղափոխվել է Լոնդոն։ 1912 թվականին փետրվարի 17-ին նա ստացել է բրիտանական քաղաքացիություն ։
Գեղարվեստական գործունեություն
Էդմունդ Դյուլակի առաջին աշխատանքը Լոնդոնում դարձել է Բրոնտե քույրերի երկերի լիակատար ժողովածուի` 60 նկարազարդումներից կազմված շարքը, որը պատվիրել էր գրքավաճառ և հրատարակիչ Ժոզեֆ Դենտը։ Այս պատվերը վկայություն էր 22-ամյա նկարչի բարձր մակարդակի մասին։ Նրա աշխատանքը գրավել է Լեսթեր պատկերասրահի ուշադրությունը, որը նրան պատվիրել է նկարազարդել հեքիաթների «Հազար ու մի գիշեր» ժողովածուն։ Երիտասարդ նկարչի գունագեղ պատկերազարդերով այս ժողովածուն տպագրվել է Մեծ Բրիտանիայում, 1907 թվականին։
Դյուլակը թողել է կանացի կերպարների մի ամբողջ պատկերասրահ։ Օրինակ, համագործակցելով Ուոլթ Դիսնեյի հետ, նա մասնակցել է Սպիտակաձյունիկի կերպարի մշակման աշխատանքներին։ Բայց նրա ամենահայտնի ստեղծագործությունը համարվում է Բուդուր արքայադստեր կերպարը ։
Պուշկինի «Հեքիաթ Սալթան ցարի մասին» անգլերեն թարգմանությունը պատկերազարդելիս նկարիչը, չնայած գրական բնօրինակ ստեղծագործության սյուժեին, թագուհուն և նրա որդուն պատկերել է ոչ թե տակառի, այլ` առագաստանավի մեջ<ref name="artscafe"/> ։
Փոստային գծանկարչություն
Նկարիչը հեշտությամբ կարող էր մի ժանրից անցնել մյուսին։ Շատ հաջող էր նրա աշխատանքը փոստային գծանկարչության ոլորտում։ Նա եղել է Մեծ Բրիտանիայի և Ֆրանսիայի ստանդարտ դրոշմանիշների շատ շարքերի և տարբեր տարիների տասնյակ բացիկների հեղինակ։
Դուլակի ստեղծած Մեծ Բրիտանիայի փոստային մանրապատկերները հետևյալն են
Ավանդական մեդալային արվեստի ոգով պատկերված միապետների պրոֆիլային դիմանկարները, զուսպ բուսական զարդարանքը, հնաոճ իրերի համաչափությունը Դյուլակի նամականիշները դարձրել են լավագույններից` փոստային մանրանկարչության մեջ։
Մեծ Բրիտանիայի համար նամականիշներ ստեղծելով՝ նա փորձում էր հետևել բրիտանական ազգային ավանդույթներին, իսկ ֆրանսիական փոստային նշաններ մշակելիս նա նույն բծախնդրությամբ փորձում էր պահպանել փոստային ձևավորման «ֆրանսիական» գիծը։ Նրան պատկանում է «Ավելորդ մարգարիտ» դրոշմանիշը, որի վրա պատկերված է Եղիսաբեթ Երկրորդ թագուհին։
1942 թվականին Դուլակը գեներալ Շառլ դը Գոլի խնդրանքով պատրաստել ֆրանսիական դրոշմանիշի նախագիծ, որի վերջնական տարբերակը հաստատվել է 1944 թվականին։ Շարքը տպագրվել է Անգլիայում և լույս է տեսել 1945 թվականին։ Ստեղծողի պատվին, ֆրանսիական նամականիշների այս տեսակը կոչվել է «Դյուլակի Մարիաննա» (Marianne de Dulac):
Գրականություն
Կատեգորիա:Ֆրանսիացի նկարիչներ Կատեգորիա:Օրիենտալիստ նկարիչներ Կատեգորիա:Ժամանակակից նկարիչներ Կատեգորիա:Ֆրանսիացի արվեստագետներ Կատեգորիա:Բրիտանացի արվեստագետներ Կատեգորիա:20-րդ դարի նկարիչներ Կատեգորիա:Ժյուլիանի ակադեմիայի շրջանավարտներ Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Պոնդիկոնիսիոն
Պոնդիկոնիսիոն (Ποντικονήσιον) կամ Պոնդիկոնիսի (Ποντικονήσι. բառացի թարգմանությամբ նշանակում է մկնակղզի) - անմարդաբնակ կղզի Հունաստանի հարավային մասում՝ Էգեյան ծովում, Կրետե կղզու արևմտյան ծայրակետի մերձակայքում, Գրամվուսի թերակղզու մոտ։ Մակերեսը՝ 0,36 քառակուսի կիլոմետր։ Մտնում է Կրետեի պերիֆերիայի Կիսամոս համայնքի (դիմի) կազմի մեջ։
Կղզու մակերևույթը բլրաշատ է։ Ամենաբարձր կետը ծովի մակերևույթից ունի 122 մետր բարձրություն։ Հյուսիս-հարավ ուղղությամբ կղզին ձգվում է 0,7 կիլոմետր, արևելք-արևմուտք ուղղությամբ՝ 0,8 կիլոմետր։
Կլիման մեղմ է։ Տարեկան միջին ջերմաստիճանը՝ 17 °C: Ամենատաք ամիսը հուլիսն է (ամսական միջին ջերմաստիճանը՝ 25 °C), ամենացուրտը՝ մարտը (միջինը՝ 10 °C): Տեղումների տարեկան միջին քանակությունը 890 միլիմետր է։ Ամենախոնավ, անձրևառատ ամիսը դեկտեմբերն է (տեղումների ամսական միջին քանակությունը՝ 199 միլիմետր), ամենաչորը՝ հուլիսը (տեղումների միջին քանակությունը՝ 1 միլիմետր)։
Պոնդիկոնիսիոնի մոտակայքում գտնվում է մի փոքրիկ կղզյակ՝ Պոնտիկակի («Մկնիկ») անվանումով։
Սուրանի շրջան
Վարչական կենտրոնն Սուրան քաղաքն է։ 2004 թվականի տվյալներով բնակչությունը կազմել է 90,654 մարդ ։ Քաղաքն ու շրջական ավանները կազմում են 469.09 քառ.կմ տարածք։
Ծանոթագրություններ
Կատեգորիա:Սիրիայի շրջաններ Կատեգորիա:Համայի գավառ
Իշտվան Սաբո
Իշտվան Սաբո, հունգարացի ռեժիսոր, սցենարիստ, պրոդյուսեր։ Եվրոպական կինոակադեմիայի հիմնադիրներից մեկն է։
Կենսագրություն
Սերում է կաթոլիկություն ընդունած հրեական ընտանիքից։ Պատերազմի տարիներին թաքնվել է մանկատանը, որի շնորհիվ և փրկվել է ոչնչացումից։
1981 թ-ին նրա «Մեֆիստո» կինոնկարն արժանացել է «Օսկար» մրցանակի՝ լավագույն օտարալեզու ֆիլմի համար։
1980-ականների վերջից նրա կինոնկարները ստեղծվում են տարբեր լեզուներով՝ եվրոպական երկրների ֆինանսավորմամբ, սակայն նա շարունակում է ապրել Հունգարիայում։
Հ. Յ. Դաշնակցութեան պատմութեան թանգարան հիմնադրամ
'''Հ. Յ. Դաշնակցութեան պատմութեան թանգարան հիմնադրամ''', կազմակերպման առաջին քայլերը կատարվել են 1915 թվականի օգոստոսին Ժնևում՝ Հայ հեղափոխական դաշնակցության բյուրոյի որոշմամբ (հիմնադիր տնօրեն՝ Արտաշես Վանարյան (Հացագործյան) 1890-1930 թթ.)։
Իշտվան Սաբո
Ծանոթագրություններ
Կատեգորիա:Կինոգործիչներ այբբենական կարգով Կատեգորիա:Հունգարացի ռեժիսորներ Կատեգորիա:Օսկարակիրներ Կատեգորիա:Ոսկե ծիրան Կատեգորիա:ՀՀ մշակույթի նախարարության ոսկե մեդալակիրներ Կատեգորիա:Բեռլինի գեղարվեստի ակադեմիայի անդամներ Կատեգորիա:BAFTA մրցանակի դափնեկիրներ Կատեգորիա:Հունգարացի սցենարիստներ Կատեգորիա:Հունգարացի արձակագիրներ Կատեգորիա:Հունգարացի պրոդյուսերներ Կատեգորիա:Հունգարացի գրողներ
Հ. Յ. Դաշնակցութեան պատմութեան թանգարան հիմնադրամ
Պատմություն
1930-ական թթ. սկզբին թանգարանը Ժնևից տեղափոխվել է Փարիզ, որտեղ գործել է մինչև 2006 թվականը, այնուհետև փոխադրվել է Երևան, և 2007 թվականի հուլիսի 7-ին բացվել է թանգարանի առաջին ցուցասրահը, որի ցուցադրությունը նվիրված էր Հայաստանի Առաջին Հանրապետության պատմությանը։
Հասցե
Թանգարանը գտնվում է Երևանի կենտրոնում՝ Մհեր Մկրտչյան փողոցի 12/1 հասցեում
Արտաքին հղումներ
Կատեգորիա:Երևանի թանգարաններ Կատեգորիա:Հայ Յեղափոխական Դաշնակցություն
Սարալանջ (Կոտայքի մարզ)
Սարալանջ, գյուղ Հայաստանի Կոտայքի մարզում, մարզկենտրոնից 31 կմ հարավ-արևմուտք, Սարալանջ գետի ափին, Արայի լեռան արևելյան ստորոտին։
Գյուղից հարավ-արևելք գտնվում է Սարալանջ ավերակ գյուղը։
Բնակչություն
Նախնիների մի մասը տարբեր ժամանակներում գաղթել են Մուշի և Կարսի գյուղերից։
Սարալանջի ազգաբնակչության փոփոխությունը.
Տնտեսություն
Բնակչությունը զբաղվում է անասնապահությամբ և այգեգործությամբ։
Ծանոթագրություններ
Կատեգորիա:Կոտայքի մարզի գյուղեր
Շամանիզմը հունգարական ֆոլկլորում
Հունգարական շամանիզմ, հայտնաբերվում է ազգագրական ոլորտում համեմատական ​​մեթոդների միջոցով, որոնք նախատեսված են հունգարական ժողովրդական բանաստեղծությունների, երգերի, լեզուների, համեմատական ​​մշակույթների և պատմական աղբյուրների ազգագրական տվյալների վերլուծության և որոնման համար։ 9-րդ դարից հայտնաբերվել է Ուկրաինայի Կիրովոհրադի մարզում, գտածոն հավանաբար պատկանում է հունգարական ֆոլկլորին :
Հետազոտություն
Փորձարկումների ուսումնասիրությունները ցույց են տալիս, որ հունգարական բանահյուսության մեջ որոշ առանձնահատկություններ ունեն շամանական ​​համոզմունքների մնացորդները՝ պահպանվելով խորը անցյալից կամ, հնարավոր է, փոխառված լինելով այն թյուրքական ժողովուրդներից, որոնց հետ հունգարները ապրել են նախքան Փանոնյան ավազանում լինելը։ Կապակցված առանձնահատկությունների շնորհիվ կարելի է ճանաչել սիբիրական շամանիզմը։ Քանի որ հունգարերենը, պատկանում է ուրալական լեզվընտանիքին, կարելի է ակնկալել, որ դրանք կարող են գտնվել ուրալական լեզուներով խոսող այլ ժողովուրդների մեջ։ Նրանցից ոմանք պահպանել են շամանությունը մինչև արդի ժամանակները։ Հատկապես Նգանասա ժողովրդի մեկուսացված վայրը հնարավորություն է տալիս ենթադրելու, որ շամանիզմը կենդանի երևույթ էր նրանց մեջ նույնիսկ 20-րդ դարի սկզբին ։ Վերջին ուշագրավ Նգանասան շամանի ֆիլմերը նկարահանվել են 1970-ականներին ։ Քննարկում է տեղի ունենում պրոտո-ուրալյան լեզուներով խոսող ժողովուրդների վերաբերյալ։ Մի քանի գիտությունների համակցված արդյունքները ենթադրել են տալիս, որ այս տարածքը գտնվել է Կենտրոնական Ուրալյան լեռների հյուսիսում և Օբ գետի  ստորին և միջին մասերում։ Այս մոտեցումները համալրվում են էկոլոգիական, մասնավորապես ֆիտոաշխարհագրական, պալեոբուսաբանական ) տվյալներով (համեմատական լեզվաբանական վերլուծությունների հետ  միասին) ։
Գտածոներ
Որոշ գտածոներ կարելի է տեսնել առցանց մատչելի նկարներում ու նկարագրություններում ։ :
Ձևավորում է եղջյուրի աղեղնավոր զարդ, որը հավաքվել է Հաջդա-Բիհար կոմսությունում։ Գտածոյի մասին տվյալը (դրա հետ կապված այլ իրերի հետ միասին) նկարել է Սաց Սանդորը (ազգագրագետ) ։
Մեկ այլ պատկերում է թելթոս մարդիկ են, ովքեր պայքարում են որպես սև և սպիտակ ցուլեր, որոնցից մեկն օգնում է տղամարդուն ։
Հոգու երկակիություն
Հոգու երկակիությունը կարելի է դիտարկել մի քանի մշակույթներում բազմաթիվ նրբերանգներով։ Մարդիկ հավատում են, որ ունեն մեկից ավելի հոգի։ Օրինակներ կարելի է գտնել հյուսիսային եվրասիական մի շարք մշակույթներում, Էսկիմոսների որոշ խմբերում և ֆինո-ուգրական ժողովուրդների մեծ մասում (ներառյալ հունգարացիները) ։ Բազմաթիվ օրինակներից մի քանիսում առանձնանում են երկու հոգիները՝ մարմնի հոգին՝ մարմնական գործառույթները պահպանելու համար և ազատ հոգին, որը կարող է թողնել մարմինը նույնիսկ կյանքի ընթացքում։ Որոշ մշակույթներում այն ​​կարող է կապված լինել շամանական հասկացությունների հետ Էսկիմոս ժողովուրդների որոշ խմբերի շամանական հավատալիքները (շամանի ոգու ճանապարհորդություն, իր օգնական ոգով դեպի հեռավոր վայրեր) բացատրվում են այդպիսի հոգու վերաբերյալ հասկացություններով։ Դա շամանի ազատ հոգին է, որ թողնում է նրա մարմինը։ Ըստ բացատրության՝ շամանի ազատ հոգու այս ժամանակավոր բացակայությունը հետևվում է փոխարինողի կողմից։ Շամանի մարմինը նրան օգնող ոգիներից մեկը պաշտպանում է հոգևոր ճանապարհորդության ընթացքում։ Լեգենդներից մեկը պարունակում է այս դրդապատճառը` միաժամանակ նկարագրելով շամանի ազատ հոգու և նրա օգնական ոգիների ձեռնարկած հոգևոր ճանապարհորդությունը ։
Արտաքին հղումներ
Terebess Ázsia E-Tár: Magyar Néprajz:
Կատեգորիա:Բանահյուսություն Կատեգորիա:Շամանիզմ
Լեյլա Մուրադ
Լեյլա Մուրադ (ليلى مراد, לילה מוראד), ի ծնե՝ Լիլիանա Մուրադ, ), հրեական ծագմամբ եգիպտացի էստրադային երգչուհի, ռենեգատ, 1940-1950-ական թվականների եգիպտական կինոյի առավել հայտնի երգող դերասաններից մեկը։ Դերասան և կոմպոզիտոր Մունիր Մուրադի քույրն է։
Կենսագրություն
Լիլիանա Մուրադը ծնվել է 1918 թվականի փետրվարի 17-ին Կահիրեի Ալ-Դահեր շրջանում՝ հրեա Զաքի Մուրադի և Գեմիլա Սալմոնի ընտանիքում։ Հայրը հարգված երգիչ էր, երաժիշտ ու սինագոգի հազզան։
Լիլիանան իր առաջնաելույթը կատարել է 10 տարեկան հասակում Լեյլա Մուրադ մականվամբ Կահիրեի Սաալատ Բադիա համերգասրահի բեմում։ Համերգասրահը 1926 թվականին հիմնել էր դերասան և պարող Բադիա Մասաբնին, որը հովանավորում էր պատանի երգչուհուն ։ Լեյլայի առաջնախաղը կինոյում կայացել է 15 տարեկան հասակում։ 1932 թվականին նա նկարահանվել է «Ալ-Դահայա» («Հանցագործության զոհերը») ֆիլմում, որն սկզբում նկարահանվել էր որպես համր ֆիլմ։ Նրա «Մեկնելու օրը» երգը ներառվել է այդ ֆիլմում նրա հնչյունավորումից հետո ։
Լեյլա Մուրադի ուսուցիչները նրա հայրը՝ Քաքի Մուրադն ու հրեական ծագմամբ եգիպտացի կոմպոզիտոր Դաուդ Հոսնին էին, վերջինս արաբերեն առաջին օպերետի հեղինակն է։ Կոմպոզիտորը երգչուհու համար գրել է 2՝ «Ինչո՞ւ դու չես կարող ընտրել երկրպագուներից մեկին» և «Ինչո՞ւ ես դու փախչում ինձնից» երգեր, որոնք հիթ են դարձել։ Հետագայում հաջուղություն է ունեցել 1938 թվականին, երբ եգիպտացի մեկ այլ կոմպոզիտոր Մուհամմեդ Աբդ ալ-Վահաբը նրան նկարահանել է իր «Կեցցե Սերը» ֆիլմում։ Հաջորդ վեց տարիներին Լեյլա Մուրադը նկարահանվել է ռեժիսոր Տոգո Միզրահի հինգ ֆիլմերում և դարձել Եգիպտոսի ամենահայտնի դերասանուհին։ 1945 թվականին նա նկարահանվել է ռեժիսոր Անվար Վագդիի «Լեյլա՝ աղքատների դուստրը» ֆիլմում և դրանից քիչ ժամանակ անց ամուսնացել վերջինիս հետ։ Լեյլա Մուրադը նկարահանվել է ևս 20 ֆիլմերում, որոնցից ամենահայտնին «Աղջիկների սիրախաղ» ֆիլմն է։ Վերջին ֆիլմերի նրա խաղընկերներն էին Նագիբ ալ-Ռիհանին և Աբդ ալ-Վահաբը։
1953 թվականին Լեյլի Մուրադը Ումմ Կուլսումից հետո հայտարարվել է եգիպտական հեղափոխության պաշտոնական ձայնը։ Շուտով երգչուհուն մեղադրել են Իսրայելի պետությանը նյութական աջակցություն ցուցաբերելու մեջ, այնտեղ էին գաղթել նրա ծնողները։ Նա հերքել է բոլոր մեղադրանքներն ու դատի տվել։ Այդ ժամանակ էլ Լեյլա Մուրադն ընդունել է իսլամը, ինչ հանգեցրել է ծնողների հետ ընդհարման, որոնք համաձայն չէին դստեր այդ որոշման հետ։ Դատավարության ընթացքում բացահայտվել է, որ երգչուհուն զրպարտել են։ Սակայն Եգիպտոսի այդ ժամանակվա նախագահ Գամալ Աբդել Նասերի անձնական պատվերով նրան գաղտնի բոյկոտ են հայտարարել։ Այդպես, 38 տարեկանում նա ստիպված է եղել կարիերան ավարտել։ Նրա երգերը դեռևս հայտնի էին եգիպտացիների շրջանում, սակայն ռադիոյով չի հնչել։ Երգչուհու ձայնը ռադիոյով նորից հնչել է 1970 թվականի Ռամադանի ժամանակ, երբ նրան է վստահվել Ղուրանի ամենօրյա ընթերցումը սուրբ ամսվա ընթացքում ։
Ընտանիք
Իսլամ ընդունելուց հետո Լեյլա Մուրադի հարաբերություններն իր ընտանիքի հետ այդպես էլ չեն վերականգնվել։ Երբ 1967-1970-ական թվականներին արական սեռի եգիպտացի հրեաները արտաքսվել էին Աբու-Զաաբալի ու Տուրայի ճամբարներ, այնտեղ էր ընկել նաև Լեյլայի եղբայր Իսակ Զաքին, որին ոչ մի անգամ չի այցելել։
Չնայած ծնողների առարկություններին՝ երգչուհին ամուսնացել է Անվար Վագդիի հետ, որից 3 անգամ բաժանվել է ու նորից ամուսնությունը գրանցել։ Դրանից հետո նա ամուսնացել է ևս 2 անգամ՝ Վագիհ Աբազայի ու Ֆատին Աբդուլ Վահաբի հետ, որից ունեցել է 1 որդի՝ Զաքի Ֆատին Աբդուլ Վահաբը։ Վերջին ամուսնուց բաժանվել է 1969 թվականին ու ապրել միայնակ։
Արտաքին հղումներ
Կատեգորիա:Եգիպտացի երգիչներ Կատեգորիա:Եգիպտացի դերասանուհիներ Կատեգորիա:Եգիպտացի կինոդերասանուհիներ
Պիտեր Մուտարիկա
Արթուր Պիտեր Մուտարիկա (Arthur Peter Mutharika, ), Մալավիի նախագահը 2014 թվականի մայիսից մինչև 2020 թվականի հունիս։
Վաղ տարիներ
Պիտեր Մուտարիկան ծնվել է 1940 թվականին։ Նրա եղբայր Բինգու վա Մուտարիկան Մալավիի երրորդ նախագահն էր 2004-2012 թվականներին։
Քաղաքական գործունեություն
Պիտեր Մութարիկան 2014 թվականի ընտրություններումընտրվել է կուսակցության նախագահի գլխավոր թեկնածու։ Դրանից հետո նա ամենուր ուղեկցում էր նախագահին և անհրաժեշտության դեպքում կատարում նրա պարտականությունները ։
2012 թվականի ապրիլի 5-ին գործող նախագահ Բինգու վա Մուտարիկայի մահից հետո Պիտեր Մուտարիկան ձերբակալվել էր 10 նախկին բարձրաստիճան պաշտոնյաների հետ և մեղադրվում էր Ջոյս Բանդայի նախագահի պաշտոնը զբաղեցնելուն խոչընդոտելու փորձի մեջ, մասնավորապես, ռազմական հեղաշրջում նախապատրաստելու մեջ։ Բանդան զբաղեցրել է այդ պաշտոնը, քանի որ ըստ Սահմանադրության՝ նախագահի մահվան դեպքում իշխանությունն անցնում է փոխնախագահին , որի պաշտոնը նա զբաղեցնում էր այդ պահին ։
Մալավիի նախագահ
2014 թվականի մայիսի 20-ին կայացած ընդհանուր ընտրությունների արդյունքներով քվեաթերթիկների 100 %-ի մշակումից հետո Պիտեր Մուտարիկան առաջ է անցել գործող նախագահ Ջոյս Բանդայից՝ ստանալով ձայների 36,4 %-ը ։ Երկրորդ տեղը զբաղեցրել է Մալավիի Կոնգրեսի ընդդիմադիր կուսակցության առաջնորդ Լազարուս Չաքվերը՝ 27,8 %-ով, իսկ Ջոյս Բանդան ստացել է ձայների 20,2 %-ը ։ Բանդան ընդունել է այդ արդյունքը՝ միևնույն ժամանակ շարունակելով քվեարկությունը բնութագրել որպես «խարդախ» և պնդել, որ ընտրություններն ուղեկցվել են զանգվածային կեղծիքներով ։
2020 թվականի հունիսի 23-ին կայացած կրկնակի ընտրություններում Չակվերն ամբողջական հաղթանակ է տարել հավաքելով ձայների 58,6%-ը։ Երդմնակալությունը տեղի է ունեցել հունիսի 28-ին ։
2021 թվականի օգոստոսին Սահմանադրական դատարանը քննում է Պիտեր Մուտարիկայի Առաջադիմական դեմոկրատական ​​կուսակցության ներկայացրած բողոքը։ Նա կոչ է անում չեղյալ հայտարարել 2020 թվականի նախագահական ընտրությունները, քանի որ իր չորս ներկայացուցիչներին արգելվել է նստել Ընտրական հանձնաժողովում։
Պոչեր (մուլտֆիլմ)
«Պոչեր» («Хвосты»), 1966 թվականի խորհրդային նկարված մուլտիպլիկացիոն ֆիլմ՝ նկարահանված ռեժիսոր Վլադիմիր Պոլկովնիկովի կողմից։ Սցենարի հեղինակը Վլադիմիր Սուտեևն է։ Մուլտֆիլմի հերոսները անտառային գազաններն են՝ օժտված մարդկային վառ հատկանիշներով ։
Սյուժե
Մի անգամ Աղվեսը, որին հետապնդում էին որսորդական շները, պատահաբար կորցնում է պոչը։ Այդ ամենի ականատես Ճերմակակող կաչաղակն անտառի անցնող գազաններին առաջարկում է իրենց վերցնել այդ պոչը։ Նապաստակը Ճերմակակող կաչաղակի խորհրդով այն կցում է իր պոչի փոխարեն։
Աղվեսը, վերադառնալով ու չգտնելով իր պոչը, նույն Կաչաղակի խորհրդով իրեն է ամրացնում Նապաստակի թողած պոչը։ Միևնույն ժամանակ նապաստակների ընտանիքը խայտառակելով վտարում է աղվեսի պոչով Նապաստակին և պահանջում վերադարձնել իր պոչը։ Խորամանկ աղվեսը, հանդիպելով Գայլին, նապաստակի պոչը փոխում է գայլի պոչով։
Ունենալով իրենց համար օտար պոչեր՝ Նապաստակը, Աղվեսն ու Գայլն անտառում բախվում են անսպասելի խնդիրների և այդժամ փորձում վերադարձնել իրենց հարազատ պոչերը։ Իմաստուն Ոզնին Նապաստակին օգնում է գայլից ետ վերցնել իր պոչը՝ փոխելով Աղվեսի պոչի հետ։ Գայլն էլ, ստանալով Աղվեսի պոչը, չի պատրաստվում այն վերադարձնել իր տիրոջը, ինչի արդյունքում նրանց միջև ծեծկռտուք է առաջանում, որի արդյունքում նրանք նորից կորցնում են իրենց պոչերը։
Մուլտֆիլմի բարոյախոսությունն է՝ «Եթե քեզ ինչ-որ լավություն են արել, մի պահանջիր ավելին»։
DVD
2005 թվականին մուլտֆիլմը DVD-ով թողարկվել է «Союз-видео» ընկերության կողմից։ Ձայնագրության ժամանակ պատկեների ու ձայնի թվային ռեստավրացիա չի կիրառվել։ Բովանդակությունը՝ «Պոչեր», «Աղվես Պատրիկեևնա», «Շինարար աղվեսը», «Ներկված աղվեսը», «Աղվեսն ու գայլը», «Աղվեսն ու նապաստակը», «Ագռավը և աղվեսը, կկուն և աքաղաղը», «Պոյգան ու աղվեսը»։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1966 մուլտֆիլմեր Կատեգորիա:Խորհրդային մուլտֆիլմեր Կատեգորիա:Մուլտֆիլմեր նապաստակների մասին Կատեգորիա:Մուլտֆիլմեր աղվեսների մասին Կատեգորիա:Վլադիմիր Պոլկովնիկովի մուլտֆիլմեր
Սուլթան Մուհամմեդ Ուզբեկ
Կենսագրություն
Գահակալել է 1313 թվականից, Թողթամիշի մահից հետո։ Որպես պետական կրոն մտցրել է իսլամը և հալածել է բոլոր այլադավաններին, ինչը առաջացրել է Ոսկե հորդայի էմիրների դժգոհությունը։ Հենվելով մուսուլմանական կրոնական կազմակերպության վրա՝ Ուզբեկին հաջողվել է վերացնել ֆեոդալական երկպառակությունները Հորդայում և ապահովել նրա վերելքը։ Երկյուղելով Ռուսիայի հզորացումից՝ Ուզբեկ մշտապես թշնամանք է սերմանել ռուսական իշխանների միջև։
1327 թվականին Ուզբեկը մոսկովյան իշխան Իվան Դանիլովիչ Կալիտայի օգնությամբ դաժանորեն ճնշեց Տվերում ծագած հակահորդայական ժողովուրդ ապստամբությունը և ավերեց Տվերի իշխանութըուն և այլն։ Ուզբեկը ակտիվ քաղաքականություն է վարել նաև հարավում, 1319 և 1335 թվականներին արշավել է Առան՝ Հուլավյանների դեմ։
Գրականություն
Կատեգորիա:Իսլամ ընդունածներ Կատեգորիա:Ոսկե Հորդա Կատեգորիա:14-րդ դարի ղեկավարներ Կատեգորիա:Կենտրոնական Ասիայի պատմություն Կատեգորիա:Միջնադարի անձինք
Միրանտի (Բաիա)
Միրանտի (Mirante), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Վիկտորիա դա Կոնկիստա գավառի կազմի մեջ։ Բնակչությունը կազմում է 17 660 մարդ՝ 2006 թվականի տվյալներով։ Գրավում է 927,826 կմ2 տարածք։ Բնակչության խտությունը՝ 19,0 մարդ/կմ²։ Քաղաքի տոնը նշվում է հունիսի 13-ին։
Պատմություն
Քաղաքը հիմնադրվել է 1989 թվականի հունիսի 13-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Սանկտ Պետերբուրգի կլիմա
Սանկտ Պետերբուրգի կլիման չափավոր և խոնավ է, անցումային՝ ցամաքայինից ծովայինի։ Տվյալ տեղամասի համար բնորոշ է օդային զանգվածների հաճախակի փոփոխությունները, որը մեծապես պայմանավորված է ցիկլոնային գործունեությամբ։ Ամռանը տիրապետում են արևմտյան և հյուսիսարևմտյան քամիները, իսկ ձմռանը՝ արևմտյան և հարավարևմտյան ։
Պետերբուրգյան օդերևութաբանական կայանները 1722 թվականից ունեն տվյալներ։ Սանկտ Պետերբուրգում ամենաբարձր ջերմաստիճանը, ողջ դիտարկումների արդյունքում գրանցվել է +37,1 °C, իսկ ամենացածրը՝ -35,9 °C:
Ընդհանուր բնութագիր
Պետերբուրգի կլիման չափավոր է, այն անցումային է չափավոր ցամաքայինից չափավոր ծովայինի։ Նմանատիպ կլիման բացատրվում է Պետերբուրգի աշխարհագրական դիրքով և Լենինգրադի մարզին բնորոշ մթնոլորտային շրջանառությամբ։ Այն պայմանավորվում է երկրի մակերևույթ և մթնոլորտ համեմատաբար քիչ արևային ջերմության ներթափանցմամբ ։
Արևային ջերմության քիչ լինելու պատճառով, խոնավությունը դանդաղ է անհետանում։ Արեգակնային ճառագայթման ներհոսքի գումարային արժեքը 1,5 անգամ փոքր է, քան Ուկրաինայի հարավում, և 2 անգամ փոքր՝ քան Կենտրոնական Ասիայում է։ Սանկտ Պետերբուրգում միջինը լինում է տարեկան 72 արևափայլի օր։ Դրա համար տարվա մեծ մասում գերակշռում են ամպամած, մառախլապատ եղանակով և ցրված լուսավորությամբ օրերը ։ Սանկտ պետերբուրգում օրվա (ցերեկվա) տևողությունը տատանվում է 5 ժամ 51 րոպեից՝ ձմեռային արևակայության ժամանակ, մինչև 18 ժամ 50 րոպե՝ ամառային արևակայության ժամանակ։ Քաղաքում՝ մայիսի 25-26-ին սկսվում են, այսպես կոչված, «սպիտակ գիշերները», երբ արևը իջնում է հորիզոնի նկատմամբ ավելի քան 9° և երեկոյան մթնշաղը ձուլվում է առավոտվա հետ։ «Սպիտակ գիշերները» վերջանում են հուլիսի 16-17-ին։ Ընդհանուր առմամբ «սպիտակ գիշերները» տևում են 50 օր ։ Հորիզոնական մակերևույթի վրա ուղիղ ճառագայթման տարեկան գումարային արժեքը, պարզկա օրերին, դեկտեմբերի դեպքում կազմում է 25 ՄՋ/մ² (մեգաջոուլ/մետր²), իսկ հունիսին՝ 686 ՄՋ/մ²։ Ընդհանուր արևային գումարային ճառագայթման քանակը՝ տարվա ընթացքում, ամպամածությունը նվազեցնում է 21 %-ով, իսկ ուղիղ ճառագայթման քանակը՝ 60 %-ով։ Արևային ճառագայթման միջին տարեկան գումարային արժեքը 3156 ՄՋ/մ² է ։ Արևափայլի ժամերի քանակը տարվա ընթացքում կազմում է 1628 ժամ։
Մթնոլորտի շրջանառություն
Տարածաշրջանի կլիմայի վրա ամենամեծ ազդեցությունը թողնում են Ատլանտյան օվկիանոսից եկած օդային զանգվածները։ Տարվա ընթացքում արևմտյան, հյուսիսարևմտյան և հարավարևմտյան քամիները ընդհանուր, բոլոր քամիների 46 %-ն (աշնանը մետավորոպես 50 %-ը) են կազմում։ Հյուսիսային և արևելյան ուղղության քամիները կազմում են բոլոր քամիների 28 %-ը, իսկ հարավային և հարավարևելյան քամիները՝ 26 %: Տարբեր ուղղություն ունեցող օդային զանգվածների հերթափոխի և փոխներգործության հետևանքով Սանկտ Պետերբուրգի տարածաշրջանին հատուկ են ամենամյա փոփոխվող եղանակը և տարվա ընթացքում եղանակի անկայունությունը ։
Սանկտ Պետերբուրգի (ինչպես բոլոր խոշոր քաղաքների դեպքում) կլիմայի վրա նկատելի ազդեցություն են ունենում նաև քաղաքային պայմանները, որոնք ստեղծում են հատուկ միկրոկլիմա։ Փոշին, ծուխը, մուրը և օդի մեջ գտնվող այլ խառնուրդները նվազեցնում են արևի ճառագայթման քանակը երկրի մակերևույթի վրա, իսկ գիշերը հակառակն է տեղի ունենում, դրանք նվազեցնում են մակերևույթից ճառագայթարձակումը՝ դանդաղեցնելով երկրի մակերևույթի սառեցումը։ Ամռանը քարե շինությունները և ճանապարհների ծածկույթը շատ են տաքանում և կուտակում են մեծ ջերմություն, իսկ գիշերը այդ ջերմությունը տալիս են մթնոլորտին։ Ձմռանը օդը հավելյալ ջերմություն է ստանում նաև շինությունների ջեռուցումից։ Ամռանը՝ Սանկտ Պետերբուրգի կենտրոնում, ցերեկը ջերմաստիճանը 2-3 աստիճանով ավելի բարձր է, քան արվարձաններում, իսկ հարաբերական խոնավությունը՝ 15-20 %-ով ցածր։ Ձմռանը ջերմաստիճանի տարբերությունը կարող է հասնել 10-12 աստիճանի, իսկ խոնավությունը՝ մինչև 40 %։ Քաղաքի ամենատաք տեղամասը Նևայի պողոտան է։ Քաղաքում քամին ավելի թույլ է, քան ծայրամասերի բաց տարածքներում (միջինը 1-2 մ/վ-ով) ։
Օդի ջերմաստիճան
1981-2010 թվականներին Սանկտ Պետերբուրգում կատարված, օդի ջերմաստիճանի դիտարկումների և չափումների արդյունքների համաձայն տարեկան միջին ջերմաստիճանը կազմում է +5,8 °C: Քաղաքում ամենացուրտ ամիսը փետրվարն է, որի միջին ջերմաստիճանը −5,8 °C է, իսկ հունվարինը՝ −5,5 °C: Ամենատաք ամիսը հուլիսն է, որի միջին օրական ջերմաստիճանը կազմում է +18,8 °C: Փետրվար և հուլիս ամիսների օրական միջին ջերմաստիճանների համեմատաբար ոչ մեծ տարբերությունը (ամպլիտուդան)(24,6 °C) բնորոշում է Պետերբուրգյան կլիմայի չափավորությունը ։ Օդի ջերմաստիճանի ամբողջ դիտարկումների ընթացքում Սանկտ Պետերբուրգում դիտված ամենաբարձր ջերմաստիճանը +37,1 °C-ն (2010 թվականի օգոստոսի 7) է եղել, իսկ նվազագույնը՝ −35,9 °C-ը (1883 թվականի հունվարի 11) ։
Սանկտ Պետերբուրգում առաջին դրական միջին ջերմաստիճանով օրը գալիս է ապրիլի սկզբին, իսկ բացասական միջին ջերմաստիճան ունեցող օրը՝ նոյեմբերի կեսերին։ Միջին օրական դրական ջերմաստիճանով օրերի թիվը կազմում է 230 օր, իսկ +5 °C-ից բարձր ջերմաստիճաններով օրերը 165-ն են ։
Ընծայեկ Տեր-Ստեփանյան
Ընծայեկ Տեր-Ստեփանյան (1892, Մարաշ, Մարաշի գավառ, Հալեպի նահանգ, Օսմանյան կայսրություն- 11 փետրվարի, 1920, Մարաշ), հայ բժիշկ, ազգային և հասարակական գործիչ։
Սանկտ Պետերբուրգի կլիմա
Մթնոլորտային տեղումներ, օդի հարաբերական խոնավություն և ամպամածություն
Սանկտ Պետերբուրգում տեղումների տարեկան միջին ցուցանիշը կազմում է 662 մմ։ Սակայն թափվող մթնոլորտային տեղումների քանակը 200-300 միլիմետրով գերազանցում է գոլորշացող խոնավության քանակին, որը պայմանավորում է խոնավության բարձր մակարդակը։ Պետերբուրգում օդի խոնավությունը միշտ բարձր է։ Տարվա միջինացվածը կազմում է մոտավորապես 75 %, ամռանը այն կազմում է 60-70 %, իսկ ձմռանը՝ 83-88 %: Մթնոլորտային տեղումների մեծ մասը թափվում է ապրիլից հոկտեմբեր ամիսներին, տեղումների առավելագույն քանակը թափվում է օգոստոս ամսին, իսկ նվազագույնը՝ մարտին։ Տարվա ընթացքում տեղումներ ունեցող օրերի թիվը կազմում է 200  (ապրիլին՝ 13 օր, դեկտեմբերին՝ 22 օր )։ Տարվա ընթացքում տեղումների քանակը ժամերով կազմում է 1300 ժամ։ Ամենաանձրևոտը եղել է 1928 թվական ի ամառը, երբ թափվեց 451 մմ տեղումներ (նորման 256 մմ է)։  Ամենաչոր ամառը եղել է 1858 թվականին, երբ Սանկտ Պետերբուրգում թափվել է ընդամենը 98 մմ տեղումներ։ ΧΧ-րդ դարի ամենաանձրևոտ օրերը Սանկտ Պետերբուրգում եղել են 1935 և 1947 թվականների օգոստոս ամիսներին։ 1935 թվականի օգոստոսին մեկ օրվա ընթացքում քաղաքում թափվել է 65-ից 90 մմ տեղումներ։ Շատ փողոցներ ծածկվել էին 30-35 սանտիմետրանոց ջրի շերտով, թափված անձրևի ընդհանուր ծավալը կազմեց 35 մլն մ³: 1947 թվականի օգոստոսի 8-ին քաղաքում թափվել է 76 մմ տեղումներ, որը գերազանցել է տեղումների օրական նորման 25-30 անգամ ։
Առաջին ձյունը սովորաբար գալիս է նոյեմբերի սկզբին և պահպանվում՝ մինչև ապրիլի կեսեր։ Կայուն ձյան ծածկույթը պահպանվում է 110-ից 145 օր, միջինը՝ դեկտեմբերի սկզբից մինչև մարտի վերջ։ Փետրվարի վերջին ձնածածկույթի հաստությունը հասնում է իր առավելագույն չափին՝ 30-32 սմ։ Բարձր խոնավության պայմաններում բնորոշ է նաև զգալի ամպամածությունը։ Տարվա ընթացքում, Սանկտ Պետերբուրգում, առանց ամպ օրերի թիվը միջինը կազմում է ընդամենը 30։ Ամենաշատ ամպամածությունը դիտվում է ձմռանը (80 %-ից ավելի), իսկ նվազագույնը՝ ամռանը (50 %)։ Այստեղ դիտվում են նաև մառախուղներ՝ հատկապես աշնանը և ձմռան սկզբին։ Մառախուղով օրերի թիվը միջինը տարեկան կազմում է 32 ։
Ընծայեկ Տեր-Ստեփանյան
Կենսագրություն
Ծնվել է 1892 թվականին Օսմանյան կայսրության Հալեպի նահանգի Մարաշի գավառի կենտրոն Մարաշ քաղաքում։ Նախնական կրթությունն ստացել է Մարաշի սրբոց Քառասնից Մանկանց եկեղեցու վարժարանում։ Միջնակարգ կրթությունն ստացել է Մարաշի Ազգային Կեդրոնական վարժարանում։ 1908 թվականին ավարտել է ամերիկացի մի­սի­ո­ներ­նե­րի Տարսոնի Սենթ Փոլ քոլեջը (Ամերիկյան Սուրբ Պողոս վարժարան)։
1908-1910 թվականներին ուսուցչություն է արել Մարաշի և Եդեսիայի (Ուրֆայի) ազգային վարժարաններում։ 1910-1916 թվականներին սովորել է Կ. Պոլ­սի Հայդար փաշայի Օսմանյան կայսերական բժշկական վարժարանում` գի­շե­րօ­թիկ ու­սա­նո­ղի կար­գա­վի­ճա­կով։ 1916 թվականին այս վար­ժա­րա­նը նրա հետ մի­ա­սին ավար­տել են նաև Սարգիս Ազատյանը և Սամվել Գանձապետյանը ու զին­վո­րա­կան բժշկի վկա­յա­կան ստա­ցել։
Սանկտ Պետերբուրգի կլիմա
Ձմեռ
Սանկտ Պետերբուրգում ձմեռը գալիս է սովորաբար դեկտեմբերին։ Ձմռան սկիզբը համընկնում է ձնածածկույթի հաստատման (բայց լինում են տարիներ, երբ ձնածածկույթը հաստատվում է միայն հունվարի կեսերին) և Նևայի վերին հոսանքների սառցակալման հետ։ Բազմամյա միջին տվյալների համաձայն՝ այն լինում է դեկտեմբերի 5-ին։ Ձմռան առաջին կեսին եղանակը, որպես կանոն անկայուն է, հաճախակի տաքացումներով։ Արևն ունենում է ցածր դիրք, օրը կարճ է լինում, իսկ ձյան շերտը՝ բարակ։ Արևմուտքից եկող ցիկլոնները արագ սառեցնում են օդը, որի մեջ եղած ջրային գոլորշիները կոնդենսանում (խտանում) են, ինչը բարձր ամպամածության և մառախուղների ձևավորման պատճառ է հանդիսանում։ Դեկտեմբերի ընթացքում միջինը լինում է ընդամենը 2 պարզկա օր։ Ձմռան երկրորդ կեսը, համամատած առաջինի, ավելի ցուրտ է։ Արևմուտքից եկող օդը ավելի է սառում, բայց դառնում է համեմատաբար ավելի չոր։ Այդ պատճառով ամպամածությունը փոքրանում է, մառախուղները ավելի հազվադեպ են լինում, հաճախ ներխուժում են արկտիկական ցուրտ օդային զանգվածները, որոնք նվազեցնում են ջերմաստիճանը ։
Սանկտ Պետերբուրգի ձմեռվա ձևավորումը պայմանավորված է Ատլանտյան օվկիանոսի անտիցիկլոն ների և ցիկլոն ների գործունեությամբ։ Այն տարներին, երբ Ատլանտյան օվկիանոսում բարձր ճնշման մարզը ընդարձակվում է, Սանկտ Պետերբուրգում ուժեղանում է Ատլանտյան օվկիանոսից եկող օդի ներթափանցումը, որի շնորհիվ ձմեռն ավելի տաք է լինում։ Բազմամյա դիտարկումների տվյալների համաձայն՝ նամանատիպ տաք ձմեռները 11 տարվա ընթացքում կրկնվում են 2 անգամ։ Այսպես՝ 1924-1925 թվականների ձմռանը, երբ հունվարի օդի միջին ջերմաստիճանը եղել է −0,5 °C, 14 օրերի ընթացքում օդի օրական միջին ջերմաստիճանը 0 °C-ից բարձր է եղել, իսկ մեկ օր նույնիսկ՝ +5 °C: Այդ ձմեռ եղանակը ամպամած, մառախլապատ էր, ուժեղ քամիներով, հաճախ դիտվող ձյունով ու ձնհալներով ։ Ամբողջ օդերևութաբանական կանխատեսումների ընթացքում Պետերբուրգում ամենատաք ձմեռներից դիտվել է XXI-րդ դարի սկզբին։ 2006-2007 թվականի անոմալ եղանակային պայմանների հետևանքով դիտվեցին նոր տեղային ջերմաստիճանային ռեկորդներ։ Այսպես, 2006 թվականի դեկտեմբերի 6-ին օդի ջերմաստիճանը բարձրացավ մինչև +10,9 °C, որը դարձավ ոչ միայն դեկտեմբեր ամսվա ամենաբարձր ջերմաստիճանը, այլ Պետերբուրգի օդերևութաբանական դիտարկումների ամբողջ պատմության ընթացքում դիտված ձմեռների համար։ Այս նույն ժամանակաշրջանում գերազանցվեց նաև հունվարին դիտված ամենատաք ջերմաստիճանի ցուցանիշը՝ 2007 թվականի հունվարի 10-ին Սանկտ Պետերբուրգում հասավ +8,7 °C-ի։ Կայուն ձնածածկույթն այդ տարի հաստատվեց միայն հունվարի 20-ից։
2009-2010 և 2010-2011 թվականների ձմեռները եղան անհամեմատ ցուրտ նորմայից և ձնառատ ։ Այսպես, օրինակ՝ 2009 թվականի դեկտեմբերի 21-26-ը ձյան տեսքով թափվել է 69 սմ տեղումներ, որը կազմում է ամսական նորմայի 1,5 %-ը ։ 2011 թվականի մարտին ձյան շերտի բարձրությունը հասավ 73 սմ-ի, գերազանցելով 1966 թվականի ռեկորդը (68 սմ) ։ Բացի սրանից՝ 2011 թվականի փետրվարի երկրորդ կեսը՝ 10 օրերին դիտված միջին ջերմաստիճանի −19,5 °C ցուցանիշով, դարձավ ողջ դիտարկումների պատմության մեջ ամենացուրտը ։
Ընծայեկ Տեր-Ստեփանյան
Կենսագրություն
Ը. Տեր-Ստեփանյանը եղել է նաև հասարակական և ազգային գործիչ։ 1919 թվականի ապրիլին Ազգային պատվիրակության կազմած Առողջապահական առաքելության (նախագահ՝ բժիշկ Ղազարոսյան) կազմում ընդգրկված հայ բժիշկները աշխատել են Կիլիկիան գրաված ֆրանսիական զինվորական ղեկավարության ներքո։ Կիլիկիան հայաթափելու օրերին՝ ֆրան­սի­ա­ցի­նե­րի ու Հայկական լեգեոնի Մարաշից նահանջելուց հետո, բժիշկը ջանացել է հեռանալ թուրք չեթեների կազմակերպած սպանդից։ 1920 թվականի փետրվարի 11-ին Մարաշում` Ակսուի եզեր­քին, զոհ­վել է թուրք հրո­սակ­նե­րի գնդա­կից` 28 տարեկանում։
Աղբյուր
Կատեգորիա:Հայ բժիշկներ Կատեգորիա:Հայ հասարակական գործիչներ Կատեգորիա:1892 ծնունդներ Կատեգորիա:Մարաշ քաղաքում ծնվածներ Կատեգորիա:Փետրվարի 11 մահեր Կատեգորիա:1920 մահեր Կատեգորիա:Մարաշ քաղաքում մահացածներ Կատեգորիա:Հայ ազգային գործիչներ
Սանկտ Պետերբուրգի կլիմա
Ձմեռ
Ատլանտյան օվկիանոսի ցածր ճնշման մարզի դեպի հյուսիս-արևելք ընդլայնման հետ կապված, ուժեղանում է արկտիկական ցուրտ օդի ներթափանցումը, և Սանկտ Պետերբուրգում սովորաբար դիտվում են ցուրտ ձմեռներ։ Ըստ բազմամյա տվյալների՝ սա տեղի է ունենում 10 տարին մեկ անգամ։
1941-1942 թվականների ձմռանը՝ Լենինգրադի բլոկադայի ժամանակ, հունվարյան միջին ջերմաստիճանը եղել է −18,7 °C (10 °C նորմայից ցածր), իսկ առանձին օրերին ջերմաստիճանը ընկել է մինչև −30… −35 °C: Ձնհալք չի եղել, և ձյան ծածկույթը հասել է մինչև 60 սմ-ի։ Նմանատիպ ցուրտ ձմեռ դիտվել է նաև 1965-1966 թվականներին ։ Բացարձակ նվազագույնը դիտվել է 1883 թվականի հունվարի 11-ին՝ −35,9 °C :
Գարուն
Սանկտ Պետերբուրգում սովորաբար գարունը գալիս է մարտի վերջին, երբ օրական օդի ջերմաստիճանները դառնում են կայուն դրական և ձյան ծածկույթը սկսում է հալչել։ Այստեղ գարունը դանդաղ է զարգանում, քան հարևան, ավելի ցամաքային շրջաններում։ Սա բացատրվում է ձմռան ընթացքում սառած ջրավազանների ազդեցությամբ։ 0 °C-ից բարձր օրական միջին ջերմաստիճանները հաստատվում են ապրիլի սկզբին, ձյան հալելուց անմիջապես հետո։ Ջերմաստիճանը հասնում է ապրիլի վերջին մինչև 5 °C և մայիսին՝ 10 °C: Գարնանը մթնոլորտային ճնշումը բարձր է և ցիկլոնները հազվադեպ են, դրա համար եղանակը համեմատաբար կայուն է։ Տեղումներով օրերն ավելի քիչ են, քան տարվա մյուս եղանակներին (մարտին՝ 13,9, ապրիլին՝ 12,7 և մայիսին՝ 12,8 ): Ձմռան համեմատ փոքր է ամպամածությունը (պարզ եղանակով օրերի թիվը՝ 8-10), փոքր է նաև օդի հարաբերական խոնավությունը (մարտին՝ 76 % և 60 % մայիսին) և քամու արագությունը։ Սակայն հաճախ լինում է ցրտի վերադարձ։ Հյուսիսարևելյան քամիները արկտիկական ծովերից բերում են ցրտեցումներ, երբեմն երկարատև, գիշերային ցրտահարություններ, որոնք էլ դեպի Նևա են տանում լադոգային սառույցները ։ Վերջին ցրտահարությունը դիտվում է միջինը մայիսի 5-ին, բայց հնարավոր է նաև մինչև մայիսի 28-ը, իսկ հողի դեպքում մինչև հունիսի 6-ը (1962 թվական) ։ Ընդհանուր առմամբ Սանկտ Պետերբուրգում ամբողջ գարնանային շրջանի համար (մարտի 1-ից մայիսի 31-ը) ջերմաստիճանը կարող է տատանվել -25 °C-ից (մարտին) մինչև +30 °C (մայիսին) (եթե հաշվի առնենք բոլոր տարիների դիտարկումների արդյունքները)։ Սանկտ Պետերբուրգում օրացույցային գարնան նվազագույն ջերմաստիճանը գրանցվել է 1883 թվականի մարտի 22-ին՝ -29,9 °C։ Օրացույցային գարնան առավելագույն ջրմաստիճանը Սանկտ Պետերբուրգում գրանցվել է 2014 թվականի մայիսի 19-ին՝ +33 °C։ Այս ամենի հետ մեկտեղ մարտ ամսին ջերմաստիճանները կարող են գերազանցել +10 °C-ը։ Մարտ ամսվա առավելագույն ռեկորդային ջերմաստիճանը դիտվել է 2015 թվականի մարտի 17-ին՝ +15.3 °C։ Մայիսին նվազագույն ջերմաստիճանը կարող է իջնել մինչև -5 °C։ Մայիսի նվազագույն ռեկորդը գրանցվել է 1885 թվականի մայիսի 3-ին՝ - 6,6 °C։
Ամառ
Ամառվա երկրորդ կեսին ցիկլոնները լինում են ավելի հաճախ և ուժեղ։ Նման եղանակներ են հաստատվում ուժեղ ցիկլոններ ունեցող տարիներին։ Օգոստոսին ավելի ցուրտ է լինում, միջին օրական ջերմաստիճանը իջնում է մինչև +16 °C ։
Աշուն
Սանկտ Պետերբուրգում աշունը սկսվում է օգոստոսի վերջից, երբ օդի օրական միջին ջերմաստիճանը դառնում է +15 °C-ից ցածր, և ցերեկը շոգը դառնում է խիստ հազվադեպ։ Առաջին ցրտահարությունը լինում է միջինը հոկտեմբերի 10-ին, ամենավաղը դիտվել է 1944 թվականի սեպտեմբերի 15-ին։ Հողի ցրտահարությունները վրա են հասնում ավելի վաղ, ամենավաղը 1973 թվականի օգոստոսի 29-ին է դիտվել ։ Սեպտեմբերի առաջին կեսի ընթացքում գերիշխում է տաք և չոր եղանակը՝ միջին օրական ջերմաստիճանը սովորաբար գերազանցում է +10 °C-ը, չնայած գիշերը ցրտահարություններ են լինում։ Հոկտեմբերի երկրորդ կեսից ցիկլոնային գործընթացներն ակտիվանում են, անընդհատ տիրում են ամպամած, մռայլ և քամոտ եղանակներ, որոնք ուղեկցվում են անձրևներով։ Մեծանում է ամպամածությունը և հարաբերական խոնավությունը (81-87 %), մեծանում է քամու արագությունը։ Ամսական միջին ջերմաստիճանը իջնում է սեպտեմբերին մինչև +10,8 °C, հոկտեմբերին մինչև՝ +4,8 °C իսկ նոյեմբերին մինչև +0,5 °C ։
Սեպտեմբերի վերջին և հոկտեմբերի սկզբին տաքության վերադարձ է լինում։ Համեմատաբար կարճ ժամանակով հաստատվում են արևոտ, տաք և չոր եղանակներ։ Սա կոչում են «ուշ ամառ»։ Նոյեմբերի վերջին միջին օրական ջերմաստիճանը 0 °C-ից իջնում է։ Գալիս է աշնան վերջը ։
Ծանոթագրություններ
Կատեգորիա:Սանկտ Պետերբուրգ
Մայքլ Ման
Մայքլ Ման (Michael Mann, ), ամերիկացի կինոռեժիսոր, սցենարիստ և պրոդյուսեր, BAFTA և «Էմմի»-ի դափնեկիր, ինչպես նաև` «Օսկար» կինոմրցանակի առաջադրված թեկնածու։
Արտաքին հղումներ
Կատեգորիա:Կինոռեժիսորներ Իլինոյսից Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ Կատեգորիա:BAFTA մրցանակի դափնեկիրներ Կատեգորիա:Ամերիկացի կինոպրոդյուսերներ Կատեգորիա:Ամերիկացի կինոռեժիսորներ Կատեգորիա:Ամերիկացի գրողներ Կատեգորիա:«Էմմի» մրցանակի դափնեկիրներ
Հակոբ Այվազ
Հակոբ Այվազ (նաև` Հակոբ Այվազյան, ), հայ դերասան, դրամատուրգ, բեմադրիչ, խմբագիր։
Կենսագրություն
Ծնվել է Ստամբուլի Ենի Գարրի Լանկա թաղամասում։ Կրթությունը ստացել է Լևոնյան և Բերայի էսայան վարժարաններում" Մշտապես հաճախել է Ա. Պեմնկլյանի օպերետային խմբի ներկայացումներին։ Որպես դերասան մասնակցել է Պոլսում գործող տարբեր թատերախմբերի աշխատանքներին ։
Հայտնի է իր տպագրած «Քուլիս» թատերական հանդեսով (1946-1996), որը համարվել է Մերձավոր Արևելքի եզակի թատերական պարբերականը
Մահացել է 2006 թվականի սեպտեմբերի 29-ին, Ստամբուլում։
Ստեղծագործական կյանք
Բացի դերասան և ռեժիսոր լինելուց՝ Հակոբ Այվազյանը հայտնի է նաև որպես թատերական պարբերականի հրատարակիչ։ 1946-1996 թվականներին տպագրել է «Քուլիս» թատերական հանդեսը։ Այն ժամանակի միակ պարբերականն էր, որը, տարբեր թղթակիցներ ունենալով աշխարհի տարբեր երկրներում, պարբերաբար նորություններ է հաղորդել մշակույթի տարբեր ոլորտների վերաբերյալ։
Բեյրութում կազմակերպվել է «Պեյրութահայ քուլիսականներու թատերախումբը»՝ «Քուլիսի» 15-ամյակին նվիրված, որի բացմանը ներկայացվել է Հակոբ Այվազյանի «Շատերեն մեկը կամ վերջին վարագույրը» պիեսի բեմադրությունը։
Այվազյանը մեկնել է տարբեր երկրներ, որպեսզի հարստացնի «Քուլիսի» բովանդակությունը։ Երկու անգամ եղել է Երևանում ։
«Քուլիսի» տպագրությունը դադարելուց հետո թղթակցել է «Ակոս» թերթին, հուշեր գրել տարբեր ականավոր գործիչների մասին։
Ծանոթագրություններ
Կատեգորիա:Հայ դերասաններ Կատեգորիա:Հայ դրամատուրգներ Կատեգորիա:Հայ բեմադրիչներ Կատեգորիա:Հայ խմբագիրներ
Մարիա Շուրոչկինա
Մարիա Վլադիմիրովնա Շուրոչկինա (Мария Владимировна Шурочкина, ), ռուս գեղալողորդ, 2016 թվականի Օլիմպիական խաղերի չեմպիոն, աշխարհի 11-ակի և Եվրոպայի հնգակի չեմպիոն։ Ռուսաստանի սպորտի վաստակավոր վարպետ ։ Մարիա Շուրոչկինան Վլադիմիր և Օքսանա Շուրոչկինների դուստրն է, երգչուհի Նյուշայի կրտսեր քույրը ։
Կարիերա
2010 թվականին Մարիա Շուրոչկինան Եվրոպայի պատանեկան առաջնությունում նվաճել է երկու ոսկե մեդալ։
2013 թվականին Կազանում անցկացված ամառային Ունիվերսիադայում դարձել է չեմպիոն խմբային և համակցված ծրագրերում ։
Նույն թվականին Բարսելոնայում անցկացված աշխարհի առաջնությունում Մարիա Շուրոչկինան դարձել է աշխարհի չեմպիոն խմբերի ու համակցված մրցություններում  ։
2016 թվականին Ռիո դե Ժանեյրոյում անցկացվող Օլիմպիական խաղերում Մարիա Շուրոչկինան Ռուսաստանի թիմի կազմում նվաճել է ոսկե մեդալ։
Մարիա Շուրոչկինան սովորել է Ռուսաստանի ֆիզիկական կուլտուրայի, սպորտի, երիտասարդության և զբոսաշրջության պետական համալսարանում ։
Ֆրան Կրստո Ֆրանկոպան
Ֆրան Կրստո Ֆրանկոպան (Fran Krsto Frankopan) կամ Ֆրանյո Կրստո Ֆրանկոպան, Ֆերենց Կրիշտոֆ Ֆրանգեպան (Frangepán Ferenc Kristóf, ), խորվաթ հասարակական ու քաղաքական գործիչ, բանաստեղծ։ Սերել է խորվաթական ամենաազդեցիկ ու հարուստ ազնվականական ընտանիքներից մեկից՝ Ֆրանկոպաններից։ Գլխատվել է Զրինսկի-Ֆրանկոպանների հակահաբսբուրգյան դավադրությանը մասնակցելու համար։
Կենսագրություն
Ծնվել է Գորսկի Կոտարի Բոսիլևո գյուղում։ Եղել է Ֆրանկոպանների ազնվականական ընտանիքի գլխավորը, երկրի ամենաազդեցիկ մարդկանցից մեկը ։ Ֆրան Կրստո Ֆրանկոպանը եղել է Զրինսկի-Ֆրանկոպանների դավադրության կազմակերպիչներից մեկը, որն ուղղված էր Հաբսբուրգների կառավարման դեմ, որի տիրապետության մեջ էր այդ ժամանակ մտնում Խորվաթիան։ 1670 թվականի մարտի վերջին Ֆրանկոպանը Զագրեբում ելույթ է ունեցել ճառով՝ բնակչությանը ապստամբության կոչ անելով, սակայն կոչը աջակցություն չի գտել խորվաթ հասարակության լայն շրջանակներում։ Տեսնելով, որ դավադրությունը դատապարտված է անհաջողության՝ Պյոտր Զրինսկին և Ֆրան Կրստո Ֆրանկոպանը մեկնել են Վիեննա՝ կամավոր կանգնելու դատարանի առաջ։ Նրանց երկուսին էլ ձերբակալել են, և պետական հեղաշրջման մեղադրանքով երկար դատավարությունից հետո նրանց նկատմամբ հայտարարվել է մահապատիժ, որն իրականացվել է 1671 թվականի ապրիլի 30-ին Վիներ Նոյշտադտում։
Ստեղծագործություն
Ֆրան Կրստո Ֆրանկոպանի բանաստեղծական ժառանգությունը հայտնաբերվել է նրա մահից մոտ 200 տարի անց։ Նա գրել է խորվաթերենի կայկավսկո բարբառով։ Շատ բանաստեղծություններ գրվել են բանտում։ «Զվարճանքների այգի» ժողովածուում ընդգրկված են տարբեր ժանրերի բանաստեղծություններ՝ անակրեոնյան բանաստեղծություն, հովվերգություն, կրոնական քնարերգական բանատեղծություններ ։ «Երիտասարդական երգեր» ժողովածուում կան բանաստեղծություններ, որոնք մոտ են ժողովրդական բանահյուսությանը։ Ֆրան Ֆրանկոպանն առաջին անգամ քնարերգության մեջ մտցրել է ժողովրդական տասվանկանի բանաստեղծության տեսակը։ Բացի բանաստեղծական ժողովածուներից՝ Ֆրանկոպանը կատարել է թարգմանություններ այլ լեզուներից խորվաթերեն, մասնավորապես բանտում նա խորվաթերեն է թարգմանել Մոլիերի «Ժորժ Դանդեն» ստեղծագործությունները ։
Հիշատակ
Ավստրո-Հունգարիայի փլուզումից և Առաջին համաշխարհային պատերազմի ավարտից հետո Պյոտր Զրինսկու և Ֆրան Ֆրանկոպանի մասունքները տեղափոխվել են Զագրեբի մայր տաճարի կրիպտե։ Ժամանակակից Խորվաթիայում Ֆրան Կրստո Ֆրանկոպանը համարվում է Խորվաթիայի ազատագրական պայքարի հերոս։ Ֆրան Ֆրանկոպանի և Պյոտր Զրինսկու դիմանկարները պատկերված են եղել խորվաթական 5 կունա անվանական արժեքով թղթադրամների վրա (ներկայումս դուրս են եկել գործածությունից)։
Prussian Blue
Prussian Blue (բառացի prussian blue - բեռլինյան լազուր), պատանեկան երաժշտական խումբ, որ սկսել է գործել 2003 թվականի սկզբին։ Խմբի կազմում ընդգրկված են եղել երկու երկվորյակ քույրեր՝ Լինքս Վոգան Գայդը (Lynx Vaughan Gaede) և Լեմբ Լենոն Գայդը (Lamb Lennon Gaede) :
Գաղափարախոսություն և երգերի բովանդակություն
Դիզիգոտային երկվորյակներ Գայդ քույրերը ծնվել են 1992 թվականի հունիսի 30-ին Բեյկերսֆիլդում (Կալիֆորնիա) ։ Աղջիկներն իրենց մոր՝ Էյպրիլ Գայդի (April Gaede) կողմից դաստիարակվել են մի գաղափարախոսությամբ, որ քարոզում էր սպիտակների առավելությունը, սպիտակ ռասիզմը, պայքարը ներգաղթյալների դեմ և այլն։ Դրանք էլ եղել են այն երգերի թեմատիկան, որոնք կատարել է խումբը։
Զանգվածային լրատվամիջոցները պնդում են, որ աղջիկները Հոլոքոստը համարում են առասպել, իսկ նրանց երգերի տեքստերն ունեն ազգայնական ու ռասիստական բնույթ։ Մեծ վեճերի տեղիք է տվել նրանց դրական վերաբերմունքը նացիզմի նկատմամբ. American Broadcasting Company-ին տված հեռուստատեսային հարցազրույցի ժամանակ աղջիկները դրական կարծիք են հայտնել Հիտլերի ու Ռուդոլֆ Հեսսի վերաբերյալ ։ ABC-ին տված հարցազրույցի ժամանակ երկվորյակ քույրերը հայտարարել են, թե իրենք Հիտլերին համարում են լավ գաղափարներ ունեցող մեծ մարդ և Հոլոքոստը բնութագրում են որպես չափազանցված։ Նրանք հերքել են նացիստական ճամբարներում գազի խցիկների գոյությունը, ինչպես նաև չեն ընդունել ՍՍ զորքերի 14-րդ դիվիզիայի զինվորների մասնակցությունը ռազմական հանցագործություններին ։
Կարիերայի ավարտ
Հարցազրույցում նաև խոսվել է քույրերի առողջական վիճակի մասին։ Լինքսի մոտ հայտնաբերվել է քաղցկեղ և հեռացվել է նրա ուսին գտնվող ուռուցքը։ Դրանից հետո նրա մոտ զարգացել է ցիկլային սրտխառնոցի համախտանիշ։ Լեմբը տառապում է սկոլիոզից և մեջքի քրոնիկական ցավերից։ Երկու քույրերն էլ ստացել են փաստաթղթեր, որոնք նրանց թույլ են տալիս օրինական կերպով ձեռք բերել մարիխուանա Մոնտանա նահանգում, որպեսզի մեղմացնեն ցավը։
Միևնույն ժամանակ Յութուբ է բեռնվել քույրերի «Still the Same» (Էլի նույնն են) երգի տեսահոլովակը ։ Դրանից հետո համացանցում լուրեր են տարածվել, թե Prussian Blue խմբի ելույթների դադարեցման իրական պատճառը ոչ թե նրա անդամների հայացքների փոփոխությունն է, այլ նրանց առողջական վիճակի վատացումը ։
Արտաքին հղումներ
Կատեգորիա:Ամերիկյան երաժշտական խմբեր Կատեգորիա:2003 հիմնադրված երաժշտական խմբեր
Շառլոտ Դիպանդա
Շառլոտ Դիպանդա (Charlotte Dipanda, ), կամերունցի փոփ երգչուհի, ով հիմնականում նվագում է ակուստիկ երաժշտություն։ Երգերը ֆրանսերեն են, իսկ մայրենի լեզուն՝ բակակա և դուալա։
Կենսագրություն
Դիպանդան իր առաջին սկավառակը ձայնագրել է կիթառահար Ջեննոտ Հենսի հետ։ Այն թողարկվել է 2002 թվականին։ Կոնգոցի երաժիշտ Լոկուա Կանզան Շառլոտ Դիպանդային նկատել է Yaoundé ակումբում բաթօթյա հեռարձակվող կենդանի համերգի ժամանակ։ Այնուհետև մեկնել է Ֆրանսիա, որտեղ աշխատել է կոնգոցի երգիչ Պապա Վեմբայի հետ։ Դիպանդան ապահովել է ետին պլանի վոկալ Մանու Դիբանգոյի, Ռոկիա Տրաորեի և Աքսել Ռեդի համար։ Դիպանդայի ամենաշատ կատարումները եղել են Եվրոպայում, բայց հանդես է եկել նաև իր հայրենի Յաունդեում` Palais des sports-ում։ Նրա առաջին սոլո ալբոմը՝ Միսպան, թողարկվել է 2008 թվականին։ 2014 թվականին թողարկել է իր 3-րդ ալբոմը` «Մասսա» անվանումով։ Նրա 2-րդ ալբոմը` «Dube L'am»-ը, թողարկվել է 2011 թվականին։ Շառլոտ Դիպանդան Աֆրիկայի ձայնը հաղորդման ժյուրիներից մեկն է եղել, որը հեռարձակվել է 2016 թվականին Vox Africa ալիքով։
Ծանոթագրություններ
Կատեգորիա:Կամերունցի երգչուհիներ Կատեգորիա:21-րդ դարի երգչուհիներ
Շուկայի սեգմենտավորում
Շուկայի սեգմենտավորում, շուկայում սպառողների կամ պոտենցիալ գնորդներին տարբեր խմբերի (կամ սեգմենտների) միջև բաժանման գործընթացը, որի շրջանակներում սպառողներին տրվում են մարքեթինգային միքսին համապատասխանող համանման հարցումներ։ Մարքեթինգային չափազանց կարևոր տեսանկյուն է՝ նախագծված ապրանքների միջև արժեքային տարբերությունների փոխարկման համար, որոնք կարող են պահպանվել ապրանքի ամբողջ կենսացիկլի ընթացքում։ Այլ կերպ՝ հաճախորդների խմբերի միջև զգալի տարբերություններ առանձնացնելու և սահմանելու արվեստ է մարքեթինգային առավել ֆոկուսավորված գործողություններ մշակելու համար։
Սեգմենտավորման պատճառներ
Սեգմենտավորումն ունի մի շարք պատճառներ, դրանք են՝
Տեսակներ
Առանձնացնում են շուկայի սեգմենտավորման 3 տեսակ՝
Սեգմենտավորման տեսակներն են․
Արդյունավետություն
Արդյունավետ սեգմենտավորման չափանիշներն են
Սեգմենտավորման գործընթացը
Սեգմենտավորման գործընթացը բաղկացած է հետևյալ փուլերից․
Արտաքին հղումներ
Կատեգորիա:Մարքեթինգ
Պահապան հրեշտակ
Պահապան հրեշտակ, բարի հոգի` տրված մարդուն Աստծո կողմից մկրտության ժամանակ, օգնելու և ուղղորդելու համար։
Ուղղափառների և կաթոլիկների պատկերացումներով պահապան հրեշտակը գտնվում է մարդու հետ իր ողջ կյանքի ընթացքում, եթե մարդը պահպանում է իր մեջ սերը և հավատը Աստծո նկատմամբ։ Պահապան հրեշտակի խնդիրն է նպաստել իրեն վստահվածի փրկությանը։ Մասնավորապես, պահապան հրեշտակները ուղղորդում են քրիստոնյաներին լցվել հավատքով և լինել բարեպաշտ, պաշտպանում են նրանց հոգին և մարմինը, բարեխոսում նրանց համար երկրային ողջ կյանքի ընթացքում, աղոթում նրանց համար Աստծուն և վերջապես լքում են նրանց, երբ երկրային կյանքն ավարտվում է, և հայտնվում են հավերժության մեջ։
Պահապան հրեշտակի գաղափարը բիբլիական չէ։ Առաջին հիշատակումները հրեշտակների մասին՝ որպես յուրաքանչյուր անհատի «անձնական» պահապանների, վերաբերում են 3-4-րդ դարերին։ Այնուհետև ծնվել է հավատը «անձնական» դևի մասին, որը նույնպես ուղեկցում է մարդուն
Կաթոլիկ և ուղղափառ եկեղեցիները սովորեցնում են աղոթքով երկրպագել և կանչել պահապան հրեշտակներին` որպես ամենամոտ հոգևոր ուսուցիչների և հովանավորների։
Կաթոլիկ եկեղեցում պահապան հրեշտակների հիշատակի օրը հոկտեմբերի 2-ն է։
Մայրամուտին և կեսգիշերին պահապան հրեշտակները բարձրանում են երկինք՝ զեկուցելու մարդկային գործերի մասին։ Աստվածավախ մարդկանց հրեշտակները  շտապում են երկրպագել Աստծուն, իսկ մեղավորների պահապանները արցունքներով ասում են Նրան. «Քո հոգածությամբ, քրիստոնյաները, որոնք մեզ վստահված են, միայն շուրթերով են արտասանում քո անունը և գործերով խնդրում իրենց մարմնի ցանկությունները. մեղքեր գործելով մեղքերի վրա` մեզ ստիպում են իրենց թողնել առանց մեր պահապանության» ։
Պահապան հրեշտակը Ֆոնդակելի Ֆանտինա համայնքի, Սիցիլիա հովանավոր սուրբն է, որը նշվում է հուլիսի երկրորդ կիրակի օրը։ Իսլամի հետևորդները նույնպես հիշատակում են պահապան հրեշտակներին իրենց սուրբ գրքում` Ղուրանում։
Արտաքին հղումներ
Կատեգորիա:Հրեշտակներ Կատեգորիա:Հրեշտակներ քրիստոնեությունում Կատեգորիա:Հրեշտակների դասեր Կատեգորիա:Հրեշտակներ հուդայականությունում
Ավերսա
Ավերսա (Aversa), քաղաք Իտալիայի Կամպանիա մարզի Կազերտա գավառում։